Merkezê Îrtîbatî û Çapemenîye yê HPGyî derheqê hêrişê îşxalî yê dewleta tirke û çalakîyanê gerîlayan de eşkerayîye daye û nê pare kerdî:
Hemleya Şorişgêre ya Bazanê Zagrosî
''27ê nîsane de îşxalkerê ke warê Qela Bêdewê  yê Zapî de ameybî cakerdene ameyî pirodayene.Çalakîye de mewzîyêka bombaeştêne ameye îmhakerdene û îşxalkerêk ame cezakerdene. 28ê nîsane de Qilê Şehîd Serdarî yê Avaşînî de îşxalkerê ke waştêne aver şirê mabênê înan û hêzanê ma de pêkewtişê giranî qewimîyayî. Netîceya xoverdayîşê hêzanê ma de îşxalkerî gamêke peyser ancîyayî. Hûmara merde û birîndan nêmaye tesbîtkerdene. Saetanê cemê şanî de Qilê Mamreşoyî yê Avaşînî de çalakîyêke ameye kerdene. Çalakîye de panc îşxlakerî ameyî cezakerdene û kutikêkê înan ame bêtesîrkerdene. Bi hewayê hemwextî îxalkerê bînî pê hawanan ameyî pirodayene. Badê çalakîye îşxalkeran merde û birîndarê xo pê helîkopteran herême ra kiriştî. Saetanê veraşanî de Qilê Şehîd Serdarî de çalakîyêke ameye kerdene. Na çalakî de di îşxlakerî ameyî cezakerdene. Eynî roje îşxalkeranê ke cehdkerdene ke bikewê tunelê şerî heta şan bombardumanî kerdî. Pê teyaranê şerî 16 reyî tunelî ameyî bombardumankerdene. La rixmê nayî îşxlakerî gamêke zî nêeşkayê aver şirê. 29ê nîsane de saetanê serê sibayî de Qela Bêdewê ya Zapî de îşxalkerê ke kaşê Qilê Şehîd Merwanî ra heta Qilê Şehîd Harûnî  û Qirrika Nêrwe ameybî cakerdene hetê hêzanê ma ra ameyî pirodayene û xeylêk pêkewtişî qewimîyayî. Zanayîşê hîrayî do dima ra bêrê parekerdene.
Hemleya Şorişgêre ya Cengê Xabûrî
27ê nîsane de Qilê Şehîd Sehadî yê Metîna de hîrê hetan ra îşxalkerî ameyî pirodayene. Çalakîya bitesîre de çar îşxalkerî ameyî cezakerdene  û xeylêk zî birîndar bîyî. Eynî rojê Qilê Zendûra yê Metîna de îşxalkerî verî gerîyayî binê kontrolî dima ra ameyî pirdayene. Çalakîye de di îşxalkerî ameyî cezakerdene. Badê çalakîye îşxalkeran pê helîkopteran mudaxaleyê herême kerd la bado ke hetê hêzanê ma ra ameyî hedefgirewtene herême ra kewtî dûrî. 28ê nîsane de warê Xantûrî yê Heftanînî de îşxalkerê ke Qilê Sûîqestî de ameyî cakerdene ameyî pirodayene. Tîya îşxakerêk ame cezakerdene. Eynî roje Qilê Zendûra de îşxalkerê ke pê birnayîşê daran waşt tîya c bidê xo  vera înan di çalakîyê sabotajî ameyî kerdene. Nê çalakîyan de panc îşxalkerî ameyî cezakerdene. Reyna eynî roje Qilê Şehîde Dîlbere yê Metîna de îşxalkerî di rey ameyî pirodayene. Nê çalakîyan de hîrê îşxalkerî ameyî cezakerdene.
Netîceya çalakîyanê ke çarçewa Hemleyanê Şorişêran ê Bazanê Zagrosî û Cengê Xabûrî de ameyî kerdene pêro pîya vîst û yew îşxalkerî ameyî kiştene û hîrê îşxalkerî zî birîndar bîyî.
Vera Zap, Metîna û  Avaşînî pê obus, helîkopter û teyranê şerî bombradûmanê giranî ameyî kerdene la nê hêrişan de vînîbîyayeyê ma  çîn ê.
Herişê hewayî
27ê nîsane de warê Herfa Tyî yê Zapî pê teyaranê şerî ame bombardumankerdene.
27, 28 û 29ê nîsane de warê Hîrorê, Zendûra, Darerê, Qilê Koordîne, Qilê Şehîde Dîlbere û Qilê Şehîd Serhadî yê Metîna pê obus, hawan, çekena A4î ameyî bombardumankerdene.
28ê  nîsane de warê Gelîyê Avaşînî yê Avaşînî, warê Werxelê yê Zapî, dormeyê dewa Beşîlî ya Metîna,warê Werxelê yê Avaşînî (hîrê reyî) pê teyaranê şerî ameyî bombardumankerdene. Eynî roje warê Gelîyê Basya, Gelîyê Şîvê, Mareşoyî, Aris-Farisî û Mervanosî û warê Ertûşî û Ciloyê Qicî pê helîkopteran ameyî bombardumankerdene.
29ê nîsane de Qilê Zendûra yê Metîna û warê Werxelê yê Avaşînî pê teyrayanê şerî ameyî bombardumankerdenen.
Cayê sîvîlan yenê bombardumankerdene
Dewleta tirka ke vera xoverdayîşê hêzanê ma bêçare menda pîya bi hêrişê hewayî yê vera Hêramanê Pawitişî yê Medya bitaybetî warê ke şarê ma yê Başûrê Kurdîstanî tede yo hedef genê. Dormeyê dewan û cayê şarê sîvîlî bizanayîş yenê bombardumankerdene. Nê hêrişan de hem bax û bexçeyê şarî zirar vînenî hem texrîbato pîl yê herême yeno meydan. Aşma remezanî de şarê ma fînenê tengayî û mexdûr kenê. Netîceya nayî de hîrê sîvîlê ke elekrîko ke birîyayo semedê tehîrê ci ameyî raştê mayînê ke wextê Sedamî ra mendo ameyî hîrê merdimê ma birîndar bîyî. berpirsîyarê nê qewimîyayîşê talî dewleta tirke ya.''
